Mine

«Mine», ամերիկացի քանթրի և փոփ երգչուհի ու երգերի հեղինակ Թեյլոր Սվիֆթի երգը նրա Speak Now (2010) երրորդ ստուդիական ալբոմից։ Երգը գրել է Թեյլոր Սվիֆթը, իսկ որպես պրոդյուսեր հանդես է եկել Նեթան Չապմանը։ Երգն ու տեսահոլովակը վայելել են ժողովրդականություն և ստացել դրական արձագանքներ։ 2011 թվականի հունիսի 8-ին երգի տեսահոլովակն արժանացել է «Տարվա լավագույն հոլովակ» (Video of the Year) հեղինակավոր մրցանակի Country Music Television ալիքի «The 2011 CMT Music Awards» ամենամյա մրցանակաբաշխության ժամանակ։ 2012 թվականի մայիսի 15-ին Թեյլոր Սվիֆթը «Mine» երգի համար արժանացել է հեղինակ-կատարողների BMI Pop Awards մրցանակի (The 60th annual BMI Pop Awards, անվանակարգ՝ «Award-Winning Songs»)։ Սինգլն ընդգրկվել է հիթերի լավագույն տասնյակում Ավստրալիայում, Կանադայում, Միացյալ Նահանգներում, Ճապոնիայում, զբաղեցրել առաջին հորիզոնականը Adult Contemporary ու երկրորդ հորիզոնականը Country Songs հիթ-շքերթներում և ստացել պլատինե հավաստագիր Միացյալ Նահանգներում ու Կանադայում։


== Պատմություն ==
«Mine» երգն Speak Now ալբոմի 14 երգերից մեկն է, որ գրել է Թեյլոր Սվիֆթը։ Նա եղել է նաև համապրոդյուսեր Նեթան Չապմանի հետ միասին։ Սկզբում թողարկումը նախատեսվել է 2010 թվականի օգոստոսի 16-ին։ Սակայն համացանցում չարտոնագրված վատ որակի ֆայլի հայլտնվելուց հետո Big Machine Records ընկերությունը որոշել է արագացնել թողարկման գործընթացը, և քանթրի ռադիոյով ու iTunes-ում երգը թողարկվել է նախատեսված ժամկետից տասներկու օր առաջ՝ 2010 թվականի օգոստոսի 4-ին։
Երգը հիմնականում ստացել է դրական արձագանքներ երաժշտական հրատարակություններից ու քննադատներից, ինչպիսիք են՝ Rolling Stone, Roughstock, Digital Spy, Chicago Tribune, Daily News։
Միացյալ Նահանգներում դեռ երգի պաշտոնական թողարկումից երկու օր առաջ հայտնի էր դարձել, որ այն թողարկվելու է շուրջ 350,000 թվային ներբեռնումներ տպաքանակով և հնարավոր է, որ Billboard Hot 100 հիթ-շքերթում նորամուտը կատարի լավագույն եռյակում։ 2010 թվականի օգոստոսի 21-ին ավարտվող շաբաթում երգը կատարել է նորամուտը Hot Digital Songs հիթ-շքերթում՝ զբաղեցնելով առաջին հորիզոնականը 297 000 թվային ներբեռնումներով, որոնց շնորհիվ էլ այն զբաղեցրել է երրորդ հորիզոնականը ԱՄՆ Billboard Hot 100 համազգային հիթ-շքերթում։ Թեյլոր Սվիֆթը դարձել է երկրորդ երգչուհին Hot 100 հիթ-շքերթի պատմության մեջ, որ մի քանի հիթերով նորամուտը կատարել է լավագույն հնգյակում օրացուցային նույն տարվա ընթացքում (առաջինը եղել է Մրայա Քերին)։ 297 000 ներբեռնումներով «Mine» երգը դարձել է ութերորդը շաբաթվա թվային բեսթսելլեր-դեբյուտանտների շարքում և չորրորդ լավագույնը 2010 թվականին։ «Mine» երգն զբաղեցրել է առաջին հորիզոնականը Adult Contemporary հիթ-շքերթում, յոթերորդ հորիզոնականը Adult Pop Songs հիթ-շքերթում և 12-րդ հորիզոնականը Pop Songs հիթ-շքերթում։ 2011 թվականի նոյեմբերի 29-ին երգն ստացել է կրկնակի պլատինե կարգավիճակի հավաստագիր Ձայնագրող ընկերությունների ամերիկյան ասոցիացիայից։ Մինչ 2012 թվականի օգոստոս «Mine» երգը վաճառվել է 2 081 000 տպաքանակով ԱՄՆ-ում՝ դառնալով Թեյլոր Սվիֆթի հինգերորդ ամենահաջողակ սինգլն այդ պահին։
«Mine» երգը բավական հաջողություն է ունեցել նաև Միացյալ Նահանգների սահմաններից դուրս։ Կանադական հիթ-շքերթում այն հասել է յոթերորդ հորիզոնականին 15 000 թվային ներբեռնումներով մինչև 2010 թվականի օգոստոսի 2-ը, ինչպես նաև ստացել է պլատինե հավաստագիր Music Canada-ից։ 2010 թվականի օգոստոսի 22-ին երգն ընդգրկվել է Ավստրալիայի հիթ-շքերթում (Australian Singles Chart)՝ հասնելով մինչև № 9 հորիզոնական։ Այն հավաստագրվել է ոսկե կարգավիճակով Երաժշտության ձայնագրման ընկերությունների ավստրալիական միության կողմից  (ARIA) 35 000 օրինակը գերազանցող տպաքանակի համար։ 2010 թվականի օգոստոսի 9-ին սինգլը կատարել է նորամուտը Նոր Զելանդիայի հիթ-շքերթում՝ զբաղեցնելով 30-րդ հորիզոնականը, իսկ մեկ շաբաթ անց հասել է 16-րդ հորիզոնականին։ 2010 թվականի օգոստոսի 30-ին սինգլը հասել է Մեծ Բրիտանիայի հիթ-շքերթի 30-րդ հորիզոնական։ Իռլանդիայում այն հասել է № 38 հորիզոնականին։ Մայրցամաքային Եվրոպայում «Mine» երգն ունեցել է հետևյալ ցուցանիշները՝ № 70 Eurochart Hot 100 Singles եվրոպական միասնական հիթ-շքերթում, № 48 Բելգիայում (Flanders) և № 48 Շվեդիայում։


== Տեսահոլովակ ==
Տեսահոլովակը նկարահանել է ռեժիսոր Ռոման Ուայթը, որը դրանից առաջ աշխատել էր երգչուհու «You Belong With Me» և «Fifteen» տեսահոլովակների վրա։ Տեսահոլովակում նկարահանվել են երկու պրոֆեսիոնալ ռեստլերների և չեմպիոնների դուստրեր՝  Ժաքլին Ջարետը (անգլ.՝ Jaclyn Jarrett, Թեյլոր Սվիֆթի ընկերուհին և աշխարհի չեմպիոն Ջեֆ Ջարետի դուստրը, որը մարմնավորել է երգչուհուն երիտասարդ տարիքւոմ) և Քիրա Էնգլը (անգլ.՝ Kyra Angle, ազատ ոճի ըմբշամարտի օլիմպիական չեմպիոն Քուրտ Էնգլի դուստրը)։ Երաժշտական տեսահոլովակը նկարահանվել է ԱՄՆ Մեն նահանգի Յորք շրջանի Քեննեբանկպորտ ոչ մեծ գյուղում։ Տեսահոլովակում հիմնական դերերից մեկը կատարել է բրիտանացի դերասան Թոբի Հեմինգուեյը։ Տեսահոլովակի պրեմիերան կայացել է 2010 թվականի օգոստոսի 27-ին Country Music Television (CMT) քանթրի ալիքի կես ժամ տևողությամբ հատուկ հաղորդման շրջանակներում, որի ընթացքում ցուցադրվել են տեսահոլովակի ստեղծման անդրկուլիսյան տեսարաններ։
Թեյլոր Սվիֆթը հետագայում վերադարձել է Քեննեբանկպորտ տեսահոլովակի պրեմիերայի և տեղի բնակչության հետ հանդիպման համար։ Հանդիպմանը մասնակցել է շուրջ 800 մարդ, որոնց թվում եղել է ԱՄՆ 41-րդ նախագահ Ջորջ Բուշ ավագը, որն իր թոռանը տարել էր երգչուհուն տեսնելու։


== Երգացանկ ==
Թվային ներբեռնում«Mine» – 3։49European Digital download/UK digital download 1«Mine» – 3։49UK digital download 2«Mine» – 3։49
«Mine» (Music Video) – 3։55Pop Mix digital download«Mine» (Pop Mix Version) – 3։50German/UK CD single«Mine» – 3։49
«Mine» (US version) – 3։51


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «Mine»
«Mine» երգի տեքստը Թեյլոր Սվիֆթի պաշտոնական կայքում